ล่าสุดประจำเดือนมาวันที่ 27 พ.ย - 30 พ.ย และเพศสัมพันธ์ได้มีปล่อยข้างในวันที่ 2ธ.ค และซื้อที่ตรวจครรภ์มาตรวจวันที่ 16 และวันที่ 25 ขึ้นขีดเดียว และวันที่ 31ธ.ค มีเพศสัมพันธ์ปล่อยข้างในและกินยาคุมฉุกเฉินคะ และได้ซื้อที่ตรวจครรภ์มาตรวจวันที่ 2 ม.ค ขึ้นขีดเดียว แต่มีปวดท้องหน่วงๆตกขาวเยอะมาก ปวดหลังในช่วงที่ผ่านมา แต่ประจำเดือนไม่มาจนถึงวันนี้ประจำเดือนมาช้า 8 วัน แล้วคะ เคยแท้งลูกตอนเดือน สิงหาคมคะ
สวัสดีค่ะ eeber ee,หากประจำเดือนมาวันที่ 27-30 พ.ย. แล้วได้มีเพศสัมพันธ์วันที่ 2 ธ.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ตรวจหาการตั้งครรภ์ในวันที่ 16 และ 25 ธ.ค. แล้วพบขึ้น 1 ขีด ก็แสดงว่า ไม่ได้มีการตั้งครรภ์เกิดขึ้นค่ะส่วนการมีเพศสัมพันธ์ในวันที่ 31 ธ.ค. หากได้ทานยาคุมฉุกเฉินไป โอกาสในการตั้งครรภ์ก็ถือว่ามีน้อยอยู่สำหรับการที่ประจำเดือนยังไม่มา อาจเกิดจากผลของยาคุมฉุกเฉินที่ทานไปได้ ไม่น่าเกี่ยวกับที่เคยแท้งลูกไปเมื่อเดือน ส.ค.63 แนะนำควรรอประจำเดือนต่อไปอีกซักระยะก่อน หากผ่านไป 14 วัน นับจากที่ได้มีเพศสัมพันธ์ในวันที่ 31 ธ.ค. คือจนถึงวันที่ 14 ม.ค.64 ประจำเดือนยังไม่มา ก็ควรตรวจหาการตั้งครรภ์ดูอีกครั้ง เพราะการตรวจหาการตั้งครรภ์ในวันที่ 2 ม.ค. ถือว่าเร็วเกินไปที่จะตรวจพบได้ค่ะแต่หากได้มีประจำเดือนมา หรือตรวจไม่พบการตั้งครรภ์ แล้วหลังจากนี้ จะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น